《黑柏沟祖茔被楚民侵占蒙制军清还读罢檄语感而泣下》
清代·张鹏翮

故园西望恨长吞，月近顽云势易昏。旋马久悲无夏屋，圭田何处问荒原？

幸归百世岗峦地，得妥当年泉壤魂。日暮秋风生万壑，几回衫袖掩啼痕！

作者简介：（1649—1725）四川遂宁人，字运青。康熙九年进士，授刑部主事，累擢河道总督，秉承康熙帝指示，治理黄河。雍正初至武英殿大学士。卒谥文端。有《张文端公全集》。